gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
ક્રિસમસને લઈને એફઆઇઆઇ બજારથી વેગળા, આગામી સપ્તાહ ડલ રહેવાની શક્યતા
You need an iframes capable browser to view this content.
લૉરસ લૅબનું લિસ્ટિંગ સોમવારે થશે :  રેલવે શૅરોમાં સુધારાની આગેકૂચ : જે. કે. બૅન્ક પરિણામનો આંચકો પચાવીને તેજીમાં : મંધાના ગ્રુપના શૅર સામસામા રાહે : ક્લેરિસમાં ૪ર૦૦ કરોડની રોકડી તેજી ટકી ન શકી
શૅરબજારનું ચલકચલાણું - અનિલ પટેલ
શૅરબજાર સળંગ ત્રીજા દિવસની પીછેહઠમાં ર૯ પૉઇન્ટ ઘટીને શુક્રવારે ર૬૪૮૯ તથા નિફ્ટી ૧૪ પૉઇન્ટ ઘટીને ૮૧૩૯ બંધ રહ્યા છે. નિફ્ટી ૮૧પ૦ તથા સેન્સેક્સ ર૬પ૦૦નું લેવલ જાળવી રાખવામાં ફરી એક વાર નિષ્ફળ ગયા છે. બજારનો આંતરપ્રવાહ ઢીલો છે. તાત્કાલિક કોઈ તેજીતરફી ટ્રિગર દેખાતું નથી. ડીમૉનેટાઇઝેશનની યાતના વધી રહી છે. એ વાત માનવાની ત્ૌયારી ન હોય તો પણ આ પીડામાં ઘટાડાનાં લક્ષણ હજી સુધી ક્યાંય વર્તાતાં નથી એ કબૂલવું રહ્યું. ક્રિસમસ નજીક છે. એફઆઇઆઇ રાબેતા મુબજ વેકેશનનો મૂડ બનાવી રહ્યા છે. નોટબંધીથી દુભાયેલી જનતાને બજેટ અનેકવિધ રાહતથી ભરપૂર મજેદાર હશે એવી લૉલીપૉપ મીડિયા મારફત બતાવવાનું શરૂ થઈ ચૂક્યું છે. જોકે અરુણ જેટલી જેવા મીડિયોકર નાણાપ્રધાન અને આર્થિક આઇક્યુવિહોણી મોદીમહારાજની નેતાગીરી પાસે કમસે કમ અમને તો ડ્રીમ બજેટની જરાય આશા નથી. અલબત્ત ભક્તજનો અને કૉર્પોરેટ અગ્રણીઓ બજેટનાં ભરપૂર વખાણ કરવાના છે એની અમને ખબર છે. ઍની વે, બજેટને લઈને પ્રી-બજેટ રૅલી શરૂ થવામાં હજી બે-ત્રણ વીકનો સમય છે અને ત્યાં સુધી માર્કેટ વધ-ઘટે ડલ રહેશે એમ લાગે છે.
શૅરદીઠ ૪ર૮ રૂપિયાના ઇશ્યુ પ્રાઇસવાળા લૉરસ લૅબ્સના આઇપીઓનું લિસ્ટિંગ સોમવારે છે. ગ્રે માર્કેટમાં પ્રીમિયમ એક તબક્કે ત્રણ-ચાર દિવસમાં વધતું રહી અત્યારે ર૪-ર૬ રૂપિયા થઈ ગયા છે. એ જોતાં ડલ માર્કેટમાં પણ લિસ્ટિંગ ભાવ ૪પ૦-૪૬૦ રૂપિયા રહે તો નવાઈ નહીં. ફાર્મા ક્ષેત્રની કંપની આરઍન્ડડી મજબૂત છે. ૧૩૩ર કરોડ રૂપિયાનો આઇપીઓ ૪.૬ ગણો ભરાયો હતો. રીટેલ પૉર્શન ૩પ૮ ટકા ભરાયું હતું. ૧૩૩ર કરોડમાંથી ૩૦૦ કરોડ રૂપિયા ફ્રેશ ઇક્વિટી ઇશ્યુના હતા. અર્થાત્ ૧૦૦ર કરોડ રૂપિયા ઑફર ફૉર સેલ હોવાથી એનો ફાયદો કંપનીને મળવાનો નથી. દરમ્યાન લિસ્ટિંગની સાથે ખેલાડીઓના ખેલમાં ભારે ધમાલ મચાવી ૭૩૦ રૂપિયાની ઇશ્યુ પ્રાઇસ સામે ઉપરમાં ૧૧૭૦ રૂપિયા થયેલા શીલા ફૉમમાં ધીમે-ધીમે ઘટાડો કામે લાગ્યો છે. શૅર ગઈ કાલે નીચામાં ૯પર થઈ છેલ્લે ૯પ૮ રૂપિયા બંધ હતો.
રેલવે શૅરની આગેકૂચ જારી
રેલવે મંત્રાલય દ્વારા નજીકના સમયમાં મોટામસ ઑર્ડર રિલીઝ કરવાના નિર્દેશ પાછળ ગુરુવારે રેલવે બિઝનેસમાં પ્રવૃત્ત કંપનીઓના શૅરમાં આવેલો કરન્ટ ગઈ કાલે વધુ બળૂકો બન્યો હતો. ટીટાગર વૅગન્સ સાત ગણા કામકાજમાં ઉપરમાં ૧૩૧ બનાવી છેલ્લે ૬ ટકાની આગેકૂચમાં ૧ર૭ રૂપિયા બંધ હતો. સ્ટોન ઇન્ડિયા પાંચ ગણા કામકાજમાં ૮ર રૂપિયા જેવો થઈને અંતે ૪.૭ ટકાના ઉછાળે ૮૦ રૂપિયા હતો. અન્ય કાઉન્ટર્સમાં સિમ્કો અઢી ટકા, કાલિન્દી રેલ નિમાર્‍ણ બે ટકા, ટેક્સમાકો રેઇલ ૩.૩ ટકા, કારનેક્સ માઇક્રો ૪.૩ ટકા, હિન્દ રેક્ટિફાયર્સ ૧.ર ટકા તથા ભારત ઇલેક્ટ્રૉનિક્સ સવા ટકો વધીને બંધ હતા. એબીબી અને એસ્ટ્રા માઇક્રોવેવમાં સાધારણ નરમાઈ હતી.
એજ્યુકેશન બિઝનેસમાં પ્રવૃત્ત અને ઝી-લર્ન સાથે જેનું મર્જર થઈ ચૂક્યું છે એ ટ્રી હાઉસ એજ્યુકેશનનો શૅર ગઈ કાલે રોજના સરેરાશ ૮૦,૦૦૦ શૅરની સામે પ.૯૧ લાખ શૅરના જંગી કામકાજમાં ર૦ ટકાની મંદીની સર્કિટમાં ર૩.૮પ રૂપિયા બંધ હતો જે એનું ઑલટાઇમ તળિયું કહી શકાય. ભાવ વર્ષ પૂર્વે ર૧૧ રૂપિયા હતો. કંપની ભારે નાણાભીડમાં છે અને એના પગલે ટ્રી હાઉસ પ્લેગ્રુપના નામે ચાલતી પ્રી-સ્કૂલિંગની અનેક બ્રાન્ચ બંધ થવાના આરે છે એવા અહેવાલ પાછળ શૅરમાં મંદીનું માનસ ફળી વળ્યું છે. બજાર સત્તાવાળા તરફથી કંપની પાસે આ વિશે સ્પષ્ટીકરણ માગવામાં આવ્યું છે. ગઈ કાલે છેલ્લે બે લાખ શૅરના વેચુ લાઇનમાં હતા. શૅરની ફેસવૅલ્યુ ૧૦ રૂપિયા છે. મર્જરની સ્કીમ અનુસાર કંપનીના શૅરધારકોને ૧૦ રૂપિયાનો એક એવા પ્રત્યેક ૧૦ શૅરદીઠ એક રૂપિયાની ફેસવૅલ્યુવાળા ઝી લર્નના ૧૦ શૅર બદલામાં મળવાના છે. ઝી લર્નનો શૅર ગઈ કાલે નહીંવત્ સુધારામાં ૪૦ રૂપિયા બંધ હતો. મર્જરનો રેશિયો જોતાં ટ્રીહાઉસનો શૅર કાં તો હવે વધવો જોઈએ અથવા ઝી લર્નના શૅરના ભાવ ઘટવા જોઈએ. જોઈએ શું થાય છે.
ક્લેરિસમાં ર૦ ટકાનો ઊભરો શમી ગયો
ક્લેરિસ લાઇફ સાયન્સ દ્વારા એના ગ્લોબલ જેનરિક ઇન્જેક્ટિબલ બિઝનેસ અમેરિકન કંપની બૅકસ્ટર ઇન્ટરનૅશનલને ૬રપ૦ લાખ ડૉલર એટલે કે લગભગ ૪ર૦૦ કરોડ રૂપિયામાં વેચવાની જાહેરાત કરવામાં આવી છે. કંપની ઘણા સમયથી એના આ બિઝનેસનો લેવાલ શોધતી હતી. આ સમાચારના પગલે શૅરનો ભાવ ગઈ કાલે ર૦ ટકાની તેજીની સર્કિટમાં ૪૩૦ રૂપિયાના સર્વોચ્ચ શિખરે ખૂલતાંની સાથે જ જોવા મળ્યો હતો, પરંતુ આ ઊભરો ટકી શક્યો નહોતો. શૅર નીચામાં ૩પ૬ થઈ છેલ્લે અડધો ટકો વધીને ૩૬૦ બંધ રહ્યો છે. બીએસઈ ખાતે ૩૭ લાખ શૅરનું કામકાજ નોંધાયું હતું. ૧ર ફેબ્રુઆરીએ ચાલુ વર્ષે ભાવ ૧ર૬ રૂપિયાના તળિયે ગયો હતો. ૧૦ રૂપિયાના શૅરની બુકવૅલ્યુ રર૯ રૂપિયા આસપાસ છે. કંપનીની પ૪પ૭ લાખ રૂપિયાની પેઇડઅપ ઇક્વિટીમાં પ્રમોટર્સ હોલ્ડિંગ પર.૬ ટકા છે. પ્રમોટર્સ હોલ્ડિંગમાંથી ૧૪.૬ ટકા માલ ગીરવી છે. એફઆઇઆઇ પાસે રપ.૪ ટકા હિસ્સો છે. ૧૮૭૯૮ જેટલા નાના રોકાણકારોનું હોલ્ડિંગ પોણાનવ ટકા છે.
ઇન્જેક્ટિબલ બિઝનેસના વેચાણમાંથી કંપનીને ૪ર૦૦ કરોડ રૂપિયાની રોકડી થશે. એમાંથી ૩૦૦ કરોડ રૂપિયા દેવાની ચુકવણી પેટે, ૬૦૦ કરોડ રૂપિયા ટૅક્સ પેટે તથા ર૦૦ કરોડ રૂપિયા ડીલ સંબંધી તેમ જ ઇતર ખર્ચ પેટે જશે. ૩૧૦૦ કરોડ રૂપિયા નેટ બચે છે અને એ સ્પેશ્યલ ડિવિડન્ડ તરીકે વહેંચવાનો કંપની નિર્ણય કરે તો ૪પ૦ કરોડ રૂપિયા ડિવિડન્ડ ડિસ્ટ્રિબ્યુશન ટૅક્સ તરીકે ચૂકવવા પડશે. સરવાળે શૅરદીઠ ૪૮પ રૂપિયા આજુબાજુનું મહત્તમ ડિવિડન્ડ કંપની જાહેર કરી શકે એમ છે.
કંપનીની કુલ આવકમાં ઇન્જેક્ટિબલ બિઝનેસનો ફાળો ૭૮ ટકા છે. મૅનેજમેન્ટ તરફથી બેક્સ્ટર ડીલમાંથી મળનારી રોકડનો ઉપયોગ વન ટાઇમ સ્પેશ્યલ ડિવિડન્ડ શૅરનું બાયબૅક અને સ્વૈચ્છિક ડીલિસ્ટિંગ જેવા વિકલ્પ પાછળ કરવાનો નિર્દેશ અપાયો છે. મૅનેજમેન્ટની છાપ જરા તોફાની છે.
જે. કે. બૅન્ક ઘટ્યા બાદ બાઉન્સબૅક
જમ્મુ-કાશ્મીર બૅન્ક દ્વારા ત્રિમાસિક ગાળામાં અગાઉના ૧૯પ કરોડ રૂપિયાના ચોખ્ખા નફા સામે ૬૦ર કરોડ રૂપિયાની જંગી ચોખ્ખી ખોટ દર્શાવાઈ છે. બૅડલોન પેટેની પ્રોવિઝન આઠેક ગણી વધીને ૯૯ર કરોડ રૂપિયાએ જવાનું આ પરિણામ છે. આના પગલે શૅર ગઈ કાલે નરમ ખૂલી નીચામાં પ૭ રૂપિયા થયો હતો, પરંતુ ત્યાર બાદ ધીમો સુધારો શરૂ થતાં ભાવ ઉપરમાં ૬પ રૂપિયાને વટાવી છેલ્લે સાડાચાર ટકાની તેજીમાં ૬૩.પપ રૂપિયા બંધ રહ્યો હતો. વૉલ્યુમ લગભગ ૧પ ગણું હતું.
ગઈ કાલે બૅન્કિંગ ઉદ્યોગના શૅર બહુધા નરમ હતા. ઉદ્યોગના ૪રમાંથી ૧૦ શૅર વધી શક્યા હતા; જેમાં જે.કે. બૅન્ક મોખરે હતો. યુકો બૅન્ક અને વિજયા બૅન્ક સવાચાર ટકા તથા સ્ટાન્ચાર્ટ બૅન્ક એક ટકો પ્લસ હતા. ઇન્ડિયન બૅન્ક સર્વાધિક પોણાચાર ટકા ડાઉન હતો. આઇસીઆઇસીઆઇ બૅન્ક ૧.૮ ટકા, ઍક્સિસ બૅન્ક એકાદ ટકો તથા સ્ટેટ બૅન્ક નજીવા ઘટ્યા હતા. એચડીએફસી બૅન્ક સાધારણ વધીને ૧૧૮૧ રૂપિયા બંધ હતો. બૅન્કેક્સ ૧૦માંથી ૮ શૅરની પીછેહઠમાં અડધા ટકાથી વધુ તો બૅન્ક નિફ્ટી ૧૨માંથી ૧૦ શૅરની નરમાઈમાં અડધા ટકાની નજીક ડાઉન હતા. પ્રાઇવેટ બૅન્ક નિફ્ટી ૦.૬ ટકાથી વધુ ઘટ્યો હતો.
તાતા કમ્યુનિકેશન્સની સબસિડિયરી નિઓટલના લિક્વિડ ટેલિકૉમ દ્વારા ઍક્વિઝિશન માટે સાઉથ આફ્રિકન ટેલિકૉમ રેગ્યુલેટરી બૉડીની લીલી ઝંડી મળતાં શૅર ઉપરમાં ૬૭૦ રૂપિયા જેવો થઈને ત્રણેક ટકાના સુધારામાં ૬૪૯ રૂપિયા હતો.
જમ્મુ-કાશ્મીર દ્વારા સપ્ટેમ્બર ક્વૉર્ટરમાં ૧૯૫ કરોડ રૂપિયાના નેટ પ્રૉફિટ સામે આ વખતે ૬૦૨ કરોડ રૂપિયાની ચોખ્ખી ખોટ દર્શાવતાં શૅર ગઈ કાલે ૫૭ થઈ બાઉન્સબેકમાં ૪.૫ ટકા વધીને ૬૩ રૂપિયા હતો.
એટુઝેડ ઇન્ફ્રા એન્જિનિયરિંગની સબસિડિયરીને દિલ્હી મેટ્રો રેલ તરફથી મૅનેજમેન્ટ સર્વિસિસને લગતા ત્રણ કૉન્ટ્રૅક્ટ મળતાં શૅર સવા ટકાના સુધારામાં ૪૩ રૂપિયા નજીક રહ્યો હતો.
કૉન્ફિડન્સ પેટ્રોલિયમમાં શૅરના બાયબેક માટે ૧૯ ડિસેમ્બરે બોર્ડ-મીટિંગની જાહેરાતે ભાવ ગઈ કાલે પાંચ ટકાની ઉપલી સર્કિટે સાડાસાત રૂપિયા બંધ હતો. ફેસ-વૅલ્યુ એક રૂપિયો છે.
દિલીપ બિલ્ડકોનને આંધ્ર પ્રદેશ ખાતે ૨૬૦ કરોડ રૂપિયાનો હાઇવે પ્રોજેક્ટ મળ્યાના સમાચારમાં શૅર ગઈ કાલે એક ટકો વધીને ૨૨૬ રૂપિયા બંધ હતો.
રામકો સિસ્ટમ્સ ગઈ કાલે પાંચ ગણા વૉલ્યુમમાં ઉપરમાં ૩૫૧ રૂપિયા થઈ છેલ્લે ૧૪ ટકાની તેજીમાં ૩૪૪ રૂપિયા હતો. લગભગ વર્ષ પૂર્વે ભાવ ૮૨૮ રૂપિયાના શિખરે ગયો હતો.
ટ્રી-હાઉસ એજ્યુકેશન્સ દ્વારા નાણાભીડના પગલે પ્લેગ્રુપ ચલાવતી સંખ્યાબંધ બ્રાન્ચ બંધ કરવામાં આવી હોવાની ચર્ચા પાછળ ભાવ બીજા દિવસની ખરાબીમાં આઠ ગણા કામકાજમાં ૨૦ ટકાની નીચલી સર્કિટે ૨૪ રૂપિયા નજીક બંધ હતો.
મંધાના ઇન્ડસ્ટ્રીઝ સળંગ પાંચમા દિવસની ઉપલી સર્કિટમાં ૧૦ ટકા વધીને ૪૬ રૂપિયા નજીક બંધ હતો. છેલ્લે પોણાત્રણ લાખ શૅરના બાયર ઊભા હતા. બીજી તરફ મંધાના રીટેલ ઉપલી સર્કિટમાં ૨૪૬ની ટોચે જઈ પાંચ ટકાની મંદીની સર્કિટમાં ૨૨૬ રૂપિયા બંધ હતો.
સમ્રાટ ફાર્મા ૧૦ ગણા કામકાજમાં ઉપરમાં ૪૫ નજીક જઈ અંતે ૧૦ ટકાની મજબૂતીમાં ૪૪ બંધ હતો. વર્ષની ટોચ ૪૮ રૂપિયા પ્લસ છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.